CELEX: 22011D0260
Language: mt
Date: 2011-03-16 00:00:00
Title: 2011/260/UE: Deċiżjoni Nru 2/2011 tal-Kumitat tal-Ambaxxaturi AKP-UE tas- 16 ta’ Marzu 2011 li taħtar il-membri fuq il-Bord Eżekuttiv taċ-Ċentru Tekniku ta’ Kooperazzjoni Agrikola u Rurali (ĊTA)

29.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 110/35
            
         DEĊIŻJONI Nru 2/2011 TAL-KUMITAT TAL-AMBAXXATURI AKP-UE
   tas-16 ta’ Marzu 2011
   li taħtar il-membri fuq il-Bord Eżekuttiv taċ-Ċentru Tekniku ta’ Kooperazzjoni Agrikola u Rurali (ĊTA)
   (2011/260/UE)
   IL-KUMITAT TAL-AMBAXXATURI AKP-UE,
   Waqt li jqis il-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku (“l-AKP”) fuq naħa, u l-Komunità Ewropea u l-Istati Membri tagħha, fuq in-naħa l-oħra, iffirmat f'Kotonù (il-Benin) fit-23 ta’ Ġunju 2000 (1), kif emendat l-ewwel fil-Lussemburgu fil-25 ta’ Ġunju 2005 (2) u kif rivedut bil-Ftehim li jemenda, għat-tieni darba, l-imsemmi Ftehim ta’ Sħubija AKP-KE, iffirmat f'Ouagadougou fit-22 ta’ Ġunju 2010 (3), u b'mod partikolari l-Artikolu 3(5) tal-Anness III tiegħu,
   Billi:
   
               (1)
            
            
               Bid-Deċiżjoni Nru 3/2008 tat-22 ta’ Mejju 2008, il-Kumitat tal-Ambaxxaturi AKP-KE ħatar il-membri tal-Bord Eżekuttiv taċ-Ċentru Tekniku ta’ Kooperazzjoni Agrikola u Rurali (tliet membri tal-UE u tliet membri tal-AKP) għal mandat ta’ ħames snin, soġġett għal rieżami wara sentejn u nofs għall-membri li ġejjin minn pajjiżi AKP;
            
         
               (2)
            
            
               Bid-Deċiżjoni Nru 5/2010 tas-26 ta’ Lulju 2010 (4), inħatar membru ġdid, peress li kien hemm pożizzjoni tal-AKP li saret vakanti;
            
         
               (3)
            
            
               Wara rieżami tal-kompożizzjoni tagħha, l-Istati tal-AKP esprimew l-intenzjoni tagħhom li jirrikostitwixxu s-sħubija tal-AKP ta’ dak il-Bord mill-24 ta’ Frar 2011 għall-bqija tal-mandat attwali u nnominaw żewġ kandidati;
            
         
               (4)
            
            
               Għaldaqstant jeħtieġ li jinħatru żewġ membri ġodda tal-Bord Eżekuttiv,
            
         IDDEĊIEDA KIF ĠEJ:
   Artikolu 1
   B'dan, dawn li ġejjin jinħatru membri tal-Bord Eżekuttiv taċ-Ċentru Tekniku ta’ Kooperazzjoni Agrikola u Rurali minflok Dr Wilson A. SONGA u l-Prof. Radjiskumar MOHAN:
   
               —
            
            
               Dr. Daoussa BICHARA CHERIF u Dr. Faletoi Suavi TUILAEPA.
            
         Artikolu 2
   Konsegwentement, għall-bqija tal-mandat attwali, li jintemm fil-21 ta’ Mejju 2013, il-Bord Eżekuttiv taċ-ĊTA għandu jkun kompost kif ġej:
   
               —
            
            
               Dr. Daoussa BICHARA CHERIF (Ċad)
            
         
               —
            
            
               Is-Sur Kahijoro KAHUURE (Namibja)
            
         
               —
            
            
               Dr. Faletoi Suavi TUILAEPA (Samoa)
            
         
               —
            
            
               Prof. Raúl BRUNO DE SOUSA (Portugall)
            
         
               —
            
            
               Prof. Eric TOLLENS (Belġju)
            
         
               —
            
            
               Is-Sur Edwin Anthony VOS (Pajjiżi l-Baxxi).
            
         Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, is-16 ta’ Marzu 2011.
      
         
            Għall-Kumitat tal-Ambaxxaturi AKP-UE
         
         
            Il-President
         
         GYÖRKÖS P.
      
   
   
      (1)  ĠU L 317, 15.12.2000, p. 3.
   
      (2)  ĠU L 209, 11.8.2005, p. 27.
   
      (3)  ĠU L 287, 4.11.2010, p. 3. Ftehim applikat proviżorjament f'konformità mad-Deċiżjoni Nru 2/2010 (ĠU L 287 tal-4.11.2010, p. 68).
   
      (4)  ĠU L 263, 6.10.2010, p. 14.